Gandia celebra la IV edició del programa d'activitats juvenils 'Activa Jove' del 30 d'abril al 28 de maig
28 abril 2022

## Gandia celebra la IV edició del programa d'activitats juvenils 'Activa Jove' del 30 d'abril al 28 de maig28 abril 2022Última actualització: 28 abril 2022

![](../gestion/img/e28029e36627166845286c2437a3eeda7bea744d87b5cac961e573517e6ef0d3.jpg)  
  

La regidora de Joventut, Lydia Morant, acompanyada de Carlos Pajuelo, president del Consell dels Joves, ha presentat aquest matí la IV edició del programa 'Activa Jove', que es durà a terme des del 30 d'abril fins al 28 de maig. D'aquesta manera, l'Ajuntament de Gandia continua apostant per l'oci alternatiu i saludable.  
  
«Hem comptat amb una col·laboració molt estreta amb el Consell per tal de planificar la programació. S'han fet reunions i enquestes on se'ls ha demanat l'opinió respecte a les activitats que voldrien i la preferència sobre dies i horaris», ha comentat Morant.  
  
Les activitats programades per aquesta edició aniran des de torneigs de futbol, pàdel o skate (serà necessària inscripció prèvia, sempre que no hi hagen vacants el mateix dia en que es disputen), fins a jocs de taula o karaoke, passant per tallers de cuina, entre d'altres.  
  
A més a més, s'organitzarà una gincana en la que l'equip guanyador obtindrà un premi. «Si algun jove volguera plantejar alguna activitat addicional, podríem proposar-la per introduir-la més endavant», ha subratllat Pajuelo.  
  
Les activitats, completament gratuïtes, es duran a terme divendres de vesprada i dissabte de matí i vesprada, en funció de l'horari assignat per a cadascuna. D'aquesta manera, es pretén no deixar fora a ningú i que tots els joves d'entre 12 i 30 anys puguen participar amb els seus amics.  
  
El punt de referència serà l'Alqueria Laborde, on tindran lloc dues 'Border Nights', tot i que també hi hauran activitats a l'Espai Jove del Grau i al poliesportiu de Gandia. «Hem intentat oferir una oferta prou ampla per a agradar a, com més gent, millor», ha comentat Pajuelo.  
  
Tota la informació corresponent a la jornada es pot consultar a la web [activajove.gandia.org](https://gandia.es/aytg/manager/#/es)

[Documentos adjuntos](../gestion/documentos/a11981581fad052b00fe83e04458476e892f2882e2b5fe53d19db73ad2fe45fa.jpg)

[Twittear](https://twitter.com/share)